stanford-oval/wikipedia huggingface dataset:
Transformers: Kaatuneiden kosto
Rooleissa > Äänirooleissa

| 0 | 1 | 2 |
| --- | --- | --- |
|  Peter Cullen  | … |  Optimus Prime   |
|  Mark Ryan  | … |  Jetfire   |
|  Reno Wilson  | … |  Mudflap   |
|  Jess Harnell  | … |  Ironhide   |
|  Robert Foxworth  | … |  Ratchet   |
|  André Sogliuzzo  | … |  Sideswipe   |
|  Grey DeLisle  | … |  Arcee   |
|  Hugo Weaving  | … |  Megatron   |
|  Tony Todd  | … |  Fallen   |
|  Charlie Adler  | … |  Starscream   |
|  Frank Welker  | … |  Soundwave, Devastator, Reedman   |
|  Tom Kenny  | … |  Wheelie, Skids   |
|  Calvin Wimmer  | … |  Demolishor (Wheelbot)   |
|  John Di Crosta  | … |  Scalpel (Tohtori)   |
|  Michael York  | … |  Prime #1   |
|  Kevin Michael Richardson  | … |  Prime #2, Rampage (Skipjack)   |
|  Robin Atkin Downes  | … |  Prime #3   |
Tuotanto > Kuvaukset

Elokuvaa on kuvattu muun muassa Betlehemissä (jossa kuvatut kohtaukset sijoittuivat elokuvassa Kiinaan, Shanghaihin), Philadelphiassa, National Air and Space Museumissa, Jordanian Petrassa sekä Egyptin Gizassa..
Vastaanotto

Ilta-Sanomien Tarmo Poussu piti elokuvaa kankeaa nimeään myöten ontuvana sekoituksena huonosti yhteensopivia aineksia. ”Sen tarina heittelehtii lapsellisen fantasian, kiiltokuvamaisen teiniromanssin ja hurmeisen sotaelokuvan välillä”, totesi Poussu ja piti tulosta joko vuoden väkivaltaisimpana lastenelokuvana tai lapsellisimpana sotaleffana.
Elokuva valittiin vuoden huonoimmaksi elokuvaksi Golden Raspberry -palkintogaalassa maaliskuussa 2010. Elokuva sai myös vuoden huonoimman ohjaajan ja käsikirjoituksen pääpalkinnot.
Aiheesta muualla

Kuvia tai muita tiedostoja aiheesta Transformers: Kaatuneiden kosto Wikimedia Commonsissa
Tatu Junni: Kaatuneiden kosto (Arkistoitu – Internet Archive). Dome.fi 24.6.2009.
Matti Rämö: Uusi Transfomers tukehtuu tehostemössöön  (Arkistoitu – Internet Archive). Helsingin Sanomat 24.6.2009.
Minna Karila: Kaatuneiden kosto. MTVuutiset.fi 24.6.2009.
Marko Ahonen: Kaatuneiden kosto[vanhentunut linkki]. Keskisuomalainen 25.6.2009.
| 0 | 1 | 2 |
| --- | --- | --- |
| Edeltäjä: The Love Guru | Huonoimman elokuvan Golden Raspberry -palkinto 2010 | Seuraaja: The Last Airbender |
Transformers
Töyhtökiislanen

| Töyhtökiislanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Ruokit Alcidae
Suku::  Kiislaset Aethia
Laji::  cristatella
Kaksiosainen nimi
 Aethia cristatella  (Pallas, 1769) 
Katso myös
   Töyhtökiislanen Wikispeciesissä   Töyhtökiislanen Commonsissa 
Infobox OKNimi-testi OKIUCN-testi OK: 
Töyhtökiislanen (Aethia cristatella) on pienikokoinen ruokkien heimoon kuuluva lintulaji.
Koko ja ulkonäkö

Linnun pituus on 18–20 cm, siipien kärkiväli 40–47 cm ja paino keskimäärin 260 g. Sen höyhenpuku on lähes yksivärisen tummanharmaa, silmän värikalvo on valkoinen kuten myös hyvin kapea juova silmän takana; nokka on porkkananpunainen ja otsalla on korkea, eteenpäin kaartuva töyhtö. Sukupuolet ovat samanvärisiä. Nuori lintu on tuhkanharmaa, sen nokka on ruskea ja siltä puuttuu töyhtö.
Esiintyminen

Töyhtökiislaset elävät Tyynenmeren pohjoisimmissa osissa ja Beringinmerellä, Tšukotkalla, Kuriilien keskiosissa, sekä Alaskassa Aleuteilla, Kodiakinsaarella ja Shumagininsaarilla. Lajin elinympäristön ala on noin 390 000 neliökilometriä ja populaation koko 8,2 miljoonaa yksilöä. Se on osittain muuttolintu, joka syyskuun aikana muuttaa Tyynenmeren pohjoisille vesille sekä Japanin ja Alaskan merialueille. Osa kannasta jää talveksi sulana pysyville kotivesille, mutta pääosa pesimäkannasta palaa pesimäsaarille toukokuussa. Laji on tavattu Euroopassa ainakin kerran, Islannin pohjoisilla vesillä vuonna 1912.
Elinympäristö

Lajin pesimäympäristöt ovat louhikkoisia ja kivikkoisia, paikoin vulkaanisten saarten jyrkänteitä ja vuorenrinteitä. Se ruokailee avomerellä, usein kaukana pesäpaikalta, ja sukeltaa saaliinsa jopa 50 metrin syvyydestä.
Lisääntyminen

Töyhtökiislaset pesivät valtavina, jopa yli miljoonan yksilön yhdyskuntina. Ne ovat yksiavioisia ja palaavat vuodesta toiseen samaan paikkaan pesimään. Ne parittelevat merellä ja pesivät kerran kesässä. Naaras munii yhden munan, jota haudotaan keskimäärin kuukauden. Poikanen pysyttelee pesässä keskimäärin kahden kuukauden ikäiseksi ja molemmat emot ruokkivat ja hoitavat sitä.
Ravinto

Töyhtökiislaset syövät eläinplanktonia, kaloja ja kalmareita.
Tuusjärvi (Mäntyharju)

| Tuusjärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°32′06″N, 26°43′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskujoki:  Kaivannonkoski Lahnaveteen 
Järvinumero:  14.914.1.001
Mittaustietoja
Pinnankorkeus:  80,8 m  
Pituus:  5,9 km  
Leveys:  2,3 km  
Rantaviiva:  31,7683 km  
Pinta-ala:  5,39063 km²   
Tilavuus:  0,0186225 km³ 
Keskisyvyys:  3,45 m  
Suurin syvyys:  17,08 m  
Saaria:  44 
 fiTuusjärvi 
Tuusjärvi  on Etelä-Savossa Mäntyharjulla  Tuustaipaleen lähellä sijaitseva järvi.
Maantietoa

Järvi on 5,9 kilometriä pitkä, 2,3 kilometriä leveä, ja sen pinta-ala on 539 hehtaaria eli 5,4 neliökilometriä. Sillä on 44 saarta, joiden yhteispinta-ala on 11,66 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 18,62 miljoonaa kuutiometriä eli 0,01862 kuutiokilometriä. Sen keskisyvyys on 3,5 metriä ja suurin syvyys on 17,1 metriä. Sen rantaviivan pituus on 31,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Tuusjärven alueeseen (14.914) se kuuluu. Järven vedenpinnan korkeus on 80,8 metriä mpy.
Joe Keenan

Joe Keenan on:
Joe Keenan, yhdysvaltalainen käsikirjoittaja ja televisiotuottaja
Joe Keenan, englantilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joe Keenan”, voi hakea sivunnimihaulla, laajalla sivunnimihaulla tai tekstihaulla.
Joe King

Joe King voi tarkoittaa ainakin seuraavia henkilöitä:
Joe King (1883–1951), yhdysvaltalainen mykkäelokuvien näyttelijä
Joe King (s. 1980), yhdysvaltalaisen The Fray -yhtyeen kitaristi.
Two Treatises of Government

Two Treatises of Government.
Two Treatises of Government (”Kaksi tutkielmaa hallinnosta”, koko nimi Two Treatises of Government: In the former, The false Principles, and Foundation of Sir Robert Filmer And his Followers, are Detected and Overthrown. The latter is an Essay concerning the True Original, Extent, and End of Civil-Government) on John Locken poliittista filosofiaa käsittelevä teos, jonka hän julkaisi ilman tekijännimeä vuonna 1689. Se on toinen Locken pääteoksista teoksen An Essay Concerning Human Understanding ohella. Teoksen kahta tutkielmaa käsitellään usein erikseen, vaikka Locke ei julkaissutkaan niitä erillisinä. Toinen tutkielma on suomennettu nimellä Tutkielma hallitusvallasta, ensimmäistä ei ole suomennettu. Toista tutkielmaa pidetään usein klassisen liberalismin perustaviin teksteihin kuuluvana.
Locke sanoo teoksen esipuheessa, että sen tavoitteena oli oikeuttaa Vilhelm III Oranialaisen nousu Englannin valtaistuimelle mainion vallankumouksen jälkeen vuonna 1688. Nykyinen tutkimus on osoittanut, että suurin osa teoksesta on kuitenkin valmistunut jo vuosina 1679–1682. Se, että Locke olisi kirjoittanut vallankumouksen puolustuksen jo Kaarle II:n valtakaudella, asettaa teoksen hyvin radikaaliin valoon. Locke muokkasi tekstiä vielä ennen julkaisua.
Kirjallisuutta

Locke, John: Tutkielma hallitusvallasta. Tutkimus poliittisen vallan oikeasta alkuperästä, laajuudesta ja tarkoituksesta.  ((Second Treatise of Government. An Essay Concerning the True Original, Extent, and End of Civil Government, 1689.) Suomennos ja esipuhe: Mikko Yrjönsuuri)  Helsinki:  Gaudeamus, 1995.  ISBN 951-662-640-8.
Aiheesta muualla

Koikkalainen, Petri: Poliittisen vallan jäljillä. Niin & näin 2/1996
Locke, John: Second Treatise of Government (Arkistoitu – Internet Archive). Project Gutenberg. (englanniksi)
Locke, John: Second Treatise of Government. (englanniksi)
USS Hornet Museum

USS Hornet (CV-12).
USS Hornet Museum on yhdysvaltalainen laivamuseo, johon kuuluu muun muassa USS Hornet (CV-12). Sen sijaintipaikka on Kaliforniassa Alamedassa.
Aiheesta muualla

Kuvia tai muita tiedostoja aiheesta USS Hornet Museum Wikimedia Commonsissa
Johann Flittner

Johann Flittner (Flitner) (1. marraskuuta 1618 Suhl, Thüringen, Saksa – 7. tammikuuta 1678 Stralsund, Pommeri, Saksa) oli saksalainen luterilainen pappi, virsirunoilija ja -säveltäjä.
Flittner kävi koulua Suhlissa ja lukion Schleusingenissä. Vuonna 1637 hän aloitti teologian opinnot Wittenbergin yliopistossa ja jatkoi opintojaan Jenan, Leipzigin ja Rostockin yliopistoissa.
Pommerissa sai Flittner kuulla, että Grimmenissä Greifswaldin lähellä oli kanttorin virka vailla hoitajaa, ja hän sai viran 1644. Hän toimi myös saarnaajana ja 1646 hänestä tuli Grimmenin kaupunginkirkon diakoni, apulaispappi ja tätä virkaa hän hoiti kuolemaansa saakka. Hän meni avioliittoon edeltäjänsä lesken kanssa. Seurakunnan kirkkoherran virka oli kuitenkin avoinna useita kertoja hänen elinaikanaan, mutta häntä ei valittu siihen virkaan.
Kolmikymmenvuotisen sodan aikana hän joutui pakenemaan Stralsundiin, mutta palasi 1660 takaisin Grimeniin. 1659 hän kirjoitti teoksen Himmlische Lust-Gärtlein, kokoelman rukouksia ja virsiä ja se painettiin Greifwaldissa 1661. Kokoelman viides osa Suscitabulum musicum oli yksitoista Flittnerin kirjoittamaa laulua, joista osan hän myös sävelsi. Yhdeksän niistä julkaistiin Nürnberger Gesangbuch -kirjassa 1677. J. S. Bach on käyttänyt hänen virsisäkeistöjä muutamissa teoksissaan (BWV 259, BWV 361, BWV 473).
Kolmikymmenvuotisen sodan jatkuessa Flitter joutui pakenemaan uudelleen Stralsundiin. Hän kuoli siellä 1678, ja hänen hautansa on Grimmenin Mariankirkossa.
Flittnerin virsistä on käytössä säilynyt yksi Suomessa ja Ruotsissa. Himmlische Lust-Gärtleinin viidennen osan laulu "Jesu, meiner Seelen Weide" on Suomen evankelis-luterilaisen kirkon virsikirjassa virsi 305 "Jeesus, ruokit sanallasi" (ruots. Jakob Arrhenius 1691. Suom. virsikirjaan 1701. Uud. Anna-Maija Raittila 1984). Ruotsin kirkon virsikirjassa se on virsi 355 "Jeesus, ruokit sanallasi". Käännös on Anna-Mari Kaskisen 1998 tekemä, Jan Arvid Hellströmin 1979 tekemän ruotsinkielisen muokkauksen mukainen. Molemmissa kirjoissa virren sävelmänä on sama, Ruotsissa 1691 julkaistu sävelmä.
Twofish

Twofish-salausmenetelmä.
Twofish on symmetrinen salaus, joka käyttää 128-bitin lohkosalausmenetelmää ja maksimissaan 256-bittistä salausavainta. Tämä salausmenetelmä on saanut suosionsa vahvan salauksen ja nopeutensa ansiosta. Twofishin nopeus ohjelmallisissa toteutuksissa on pitkille viesteille suurin piirtein samaa luokkaa AES:n kanssa, joskin lyhyille viesteille AES on moninkertaisesti nopeampi Twofishin alustuksen hitauden vuoksi.
Kehitys

Twofish oli yksi viidestä finalistista Advanced Encryption Standard-kilpailussa, jossa valittiin DES-salauksekselle seuraajaa. Twofish on myös patentoimaton ja ilmainen.
Bruce Schneier, John Kelsey, Doug Whiting, David Wagner, Chris Hall ja Niels Ferguson kehittivät Twofish-salauksen vuonna 1998. Twofish on kehitetty  Blowfish-salausmenetelmästä, jonka kehitti Bruce Schneier.
Twofish samoin kuin Blowfish ja DES käyttävät Feistel-salausta.
Kryptoanalyysi

Paras tunnettu hyökkäys Twofishille on vuonna 2000 Shiho Moriain ja Yiqun Lisa Yinin julkaisema typistetty differentiaalinen kryptoanalyysi, joka pätee koko salausmenetelmälle. Julkaisun mukaan on mahdollista löytää typistettyä differentiaalia noudattava lohkopari noin 251:lla valitulla lähdetekstillä. Vuonna 2005 Schneier torjui analyysin hyödyllisyyden sellaisenaan, joskin myönsi, että kryptoanalyysiä voi ehkä käyttää tunnistushyökkäyksessä.
Tsuyoshi Kitazawa

| 0 | 1 | 2 |
| --- | --- | --- |

Henkilötiedot
Syntymäaika: 10. elokuuta 1968 (ikä 56)
Syntymäpaikka: Tokio, Japani
Pelipaikka: Keskikenttäpelaaja
Seurat
| Vuodet | Seura | O (M) |
| 1987-1991 1991-2002 | Honda Yomiuri / Verdy Kawasaki / Tokyo Verdy |  |
Maajoukkue
| 1991-1999 | Japani | 58 (3) |
Tsuyoshi Kitazawa (s. 10. elokuuta 1968 Tokio, Japani) on japanilainen entinen jalkapalloilija.
Jalkapallomaajoukkue

Hän edusti Japanin maajoukkuetta vuosina 1991-1999.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1991 | 2 | 0 |
| 1992 | 11 | 1 |
| 1993 | 4 | 0 |
| 1994 | 7 | 1 |
| 1995 | 14 | 1 |
| 1996 | 5 | 0 |
| 1997 | 11 | 0 |
| 1998 | 3 | 0 |
| 1999 | 1 | 0 |
| Yhteensä | 58 | 3 |
Aiheesta muualla

National Football Teams
Japan National Football Team Database
Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft
Japanin joukkue – Kuningas Fahdin cup 1995
1 Matsunaga |
2 Natsuka |
3 Tsunami |
4 Ihara |
5 Hashiratani |
6 Moriyasu |
7 Horiike |
8 Kitazawa |
9 T. Yamaguchi |
10 Ramos |
11 Miura |
12 Kikuchi |
13 Hasegawa |
14 Isogai |
15 M. Yamaguchi |
16 Fukuda |
17 Soma |
18 Yanagimoto |
19 Okano |
20 Kojima |
Valmentaja Kamo
Joe Kennedy

Joe Kennedy ottelussa vuonna 2006.
Joseph Darley ”Joe” Kennedy (24. toukokuuta 1979 – 23. marraskuuta 2007) oli yhdysvaltalainen baseballsieppari.
Kennedy syntyi La Mesassa, Kaliforniassa. Tampa Bay Devil Rays kiinnitti hänet vuonna 1998, ja hän pelasi ensimmäisen MLB-ottelunsa kyseisessä joukkueessa 6. toukokuuta 2001.
Vuonna 2004 Kennedy siirtyi Colorado Rockiesiin. Hänen myöhempiä joukkueitaan olivat Oakland Athletics (2005–2007), Arizona Diamondbacks (2007) ja Toronto Blue Jays (2007). Viimeisen pelinsä hän pelasi Toronto Blue Jaysissa.
Vasta 28-vuotiaan Kennedyn äkillisen kuoleman Floridassa aiheutti sairauskohtaus.
Tverin lento-onnettomuus 2023

| Tverin lento-onnettomuus |
| --- | --- |
 Epäilty onnettomuuskone vuonna 2022.
Yhteenveto
Päivämäärä:  23. elokuuta 2023
Tapahtumapaikka:  Kuženkino, Tverin alue, Venäjä
Lähtöpaikka:  Moskova
Määränpää:  Pietari
Kuolleita:  10
Loukkaantuneita:  0
Eloonjääneitä:  0
Lentokone
Konetyyppi:  Embraer Legacy 600
Lentoyhtiö:  liikelentokone
Matkustajia:  7
Miehistöä:  3
Tverin lento-onnettomuus tapahtui 23. elokuuta 2023, kun Embraer Legacy 600 -liikelentokone putosi Tverin alueella Venäjällä, matkalla Moskovasta Pietariin. Maahansyöksyssä kuolivat kaikki koneessa olleet kymmenen henkilöä, joista seitsemän oli matkustajia ja kolme miehistön jäseniä. Venäjän viranomaisten mukaan lennolla olivat mukana myös oligarkki ja palkkasotilasyhtiö Wagnerin johtaja Jevgeni Prigožin ja niin ikään Wagnerissa mukana ollut Dmitri Utkin. Sosiaalisessa mediassa on väitetty, että kone olisi ammuttu alas. Ajatushautomo Institute for the Study of War (ISW) pitää koneen putoamista Venäjän presidentti Vladimir Putinin määräämänä salamurhana, jonka pääkohteina olivat Prigožin ja Utkin. Prigožin oli kaksi kuukautta aiemmin johtanut Venäjän sotilasjohtoa vastaan suunnattua lyhyttä kapinaa, joka oli päättynyt Wagner-ryhmän ja Venäjän johdon väliseen sovintoon jättäen hänen asemansa Venäjällä avoimeksi.
Wagner vahvisti 23. elokuuta Prigožinin kuolleen onnettomuudessa. 27. elokuuta uutisoitiin venäläisen tutkintakomitean vahvistaneen geneettisten testien perusteella onnettomuudessa kuolleiden henkilöllisyydet. Uhrien henkilöllisyydet vastasivat matkustajalistalla olleita nimiä.
Onnettomuus

Lento lähti 14.59 ja saavutti 8 500 metrin korkeuden kello 15.11. Kone katosi tutkasta 15.20. Lentokone putosi Kuženkinoon Tverin alueelle, 100 kilometriä pohjoiseen lennon lähtöpisteestä Moskovassa.
Teorioita putoamisesta

Venäläisessä mediassa levinneiden väitteiden mukaan kyseessä oli terrori-isku.
Prigožinia lähellä oleva Telegram-kanava väitti Venäjän puolustusministeriön ampuneen koneen alas. Kreml kiisti alasampumisen 25. elokuuta.
Vladimir Putin tiedotti 5. lokakuuta, että epäilee koneen pudonneen kyydissä olleiden käsikranaattien räjähdettyä. Hän torjui väitteet alasampumisesta ja kertoi, että tutkijat olivat löytäneet kuolleiden ruumiista käsikranaatrien sirpaleita. Putin kertoi, että koneessa olleet olisivat saattaneet käsitellä kranaatteja huolimattomasti ollessaan alkoholin tai huumeiden vaikutuksen alaisina. Institute for the Study of War arvioi puhetta oudoksi, onnettomuuden uhreja syyttäväksi yritykseksi poistaa epäilyjä Kremliä kohtaan.
Yhdysvaltain puolustusministeriö kertoi 24. elokuuta, ettei heidän mukaan ole merkkejä ilmatorjuntaohjuksella alasampumisesta, mutta epäilivät koneen räjäyttämistä kyydissä olleilla räjähteillä.
Wall Street Journalin tietojen mukaan koneen siiven alle oli asennettu pieni räjähde turvatarkastuksen aikana. WSJ:n mukaan murhan järjesti Putinin vanhin liittolainen ja luotettu, entinen vakooja Nikolai Patrušev. Patrušev uskoi, että Moskovan riippuvuus Wagnerista Ukrainassa antoi Prigozhinille poliittista ja sotilaallista valtaa, joka uhkasi Kremliä enenevässä määrin. Kun Wagner järjesti juhannuskapinansa, Patrušev näki siinä  tilaisuuden päästä Prigozhinista lopullisesti eroon. Elokuussa Patrušev antoi avustajalleen käskyn aloittaa valmistelut Prigozhinin eliminoimiseksi, eikä Putin vastustanut suunnitelmaa. WSJ perustaa tietonsa länsimaisten tiedusteluviranomaisten ja entisen venäläisen tiedustelu-upseerin kertomuksiin.
Tyltty

| Tyltty> Styltö |
| --- | --- |
 Seututie 269 Tyltyn kaupunginosassa.
Kaupunki:  Pori
Suuralue:  Meri-Pori
Kaupunginosa nro:  76
Postinumero(t):  28900
Tyltty (ruots. Styltö) on Porin 76. kaupunginosa. Se sijaitsee Meri-Porissa, lännempänä olevan Vähäkatavan ja etelämpänä olevan Kirrinsannan välissä. Tyltty kuuluu Reposaaren koulupiiriin, ja sen postinumero on 28900. Sen läpi kulkee Reposaaren maantie (seututie 269).
Aiheesta muualla

Kuvia tai muita tiedostoja aiheesta Tyltty Wikimedia Commonsissa
Tyltty Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Johann Philipp Kirnberger

Johann Philipp Kirnberger
Johann Philipp Kirnberger (24. huhtikuuta 1721 – 27. heinäkuuta 1783) oli saksalainen säveltäjä ja musiikkiteoreetikko. Hän opiskeli Johann Sebastian Bachin johdolla.
Kirnbergeriltä on säilynyt huomattava määrä ajallisesti barokin ja rokokoon välimaastoon sijoittuvaa musiikkia. Hänen tuotantoonsa kuuluu muun muassa hengellistä musiikkia ja sonaatteja eri soitinkokoonpanoille.
Musiikintutkijana Kirnberger julkaisi esimerkiksi teoksen Die Kunst des reinen Satzes in der Musik (1771). Hän opetti Preussin Anna Amaliaa.
Johann Rattenhuber

| Johann Rattenhuber> Henkilötiedot |
| --- | --- |
Syntynyt: 30. huhtikuuta 1897  München, Saksa
Kuollut: 30. kesäkuuta 1957 (60 vuotta)  München, Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Palvelusvuodet:  1933–1945
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraali
Johann Rattenhuber (myös nimellä Hans Rattenhuber 30. huhtikuuta 1897 – 30. kesäkuuta 1957) oli saksalainen poliisiupseeri ja SS-kenraaliluutnantti (SS-Gruppenführer). Rattenhuber oli valtakunnankansleri Adolf Hitlerin henkilösuojauksesta vastanneen yksikön, Reichssicherheitsdienstin (RSD, "Valtakunnan turvallisuuspalvelu") päällikkö vuodesta 1934 aina vuoteen 1945.
Rattenhuber syntyi Münchenissä, missä hän loi uran poliisina. Maaliskuussa 1933, Himmlerin tultua nimitetyksi Baijerin poliittisen poliisin (BPP) päälliköksi, hän määräsi muodostettavaksi poliisimiehistä koostuvan henkivartioryhmän, ns. Führerschutzkommandon ("Johtajansuojausryhmä"). Tämän ryhmän päälliköksi tuli Rattenhuber, joka oli 10.3.1933 alkaen toiminut Himmlerin poliisiadjutanttina. Ryhmä muodostettiin müncheniläisistä rikospoliisimiehistä ja sen toiminta-alueena oli alkuun vain Baijeri, mutta Himmlerin saadessa kevääseen 1934 mennessä komentoonsa kaikkien osavaltioiden poliittisen poliisin, laajenivat myös Führerschutzkommandon toimivaltuudet valtakunnallisiksi. Samalla ryhmä laajeni vähitellen ylimmän poliittisen- ja valtiojohdon henkilösuojauspalveluksi ja nimettiin uudelleen Reichssicherheitsdienstiksi keväällä 1935. Rattenhuberin lopulliseksi SS-arvoksi tuli SS-kenraaliluutnantti. Hän oli paikalla RSD:n päällikön ominaisuudessa epäonnistuneen heinäkuun 20. päivän salaliiton aikana.
Vuoden 1945 alussa Rattenhuber seurasi Hitleriä valtakunnankanslian alapuolella olevaan bunkkeriin. Hän oli mukana muun muassa tuomitsemassa Hermann Fegeleiniä kuolemaan petoksesta, kun Heinrich Himmler oli yrittänyt saada rauhan aikaan länsiliittoutuneiden kanssa. Sodan jälkeen neuvostoliittolaiset vangitsivat Rattenhuberin Berliinissä. Hänet vietiin Neuvostoliittoon, jossa hänet tuomittiin sotarikoksista vankeuteen. Vuonna 1955 hänet luovutettiin Saksan demokraattisen tasavallan viranomaisille. Rattenhuber kuoli 1957.
USS Idaho (BB-24)

| USS Idaho |
| --- | --- |
 USS Idaho

Aluksen vaiheet
Rakentaja:  William Cramp and Sons, Philadelphia, Pennsylvania
Kölinlasku:  12. toukokuuta 1904
Laskettu vesille:  9. joulukuuta 1905
Palveluskäyttöön:  1. huhtikuuta 1908
Poistui palveluskäytöstä:  myyty Kreikalle 30. heinäkuuta 1914 Saksan ilmavoimien upottama huhtikuussa 1941
Tekniset tiedot
Uppouma:  13 200 t
Pituus:  116 m
Leveys:  23 m
Syväys:  7,5 m
Nopeus:  20 solmua
Miehistöä:  34 upseeria ja 710 miehistönjäsentä
Aseistus
Aseistus:  4 × 12"/L45 (300 mm) Mk 5 tykkiä kaksoistorneissa 8 × 8"/L45 (200 mm) tykkiä kaksoistorneissa 8 × 7"/L45 (180 mm) tykkiä 12 ×  3 naulan tykkiä 2 × 1 naulan tykkiä 6 × .30 konekivääriä 2 × 21" (533 mm) torpedoputkea
USS Idaho (Battleship No. 24 ja runkonumero BB-24) oli Yhdysvaltain laivaston Mississippi-luokan taistelulaiva ennen ensimmäistä maailmansotaa. Alus myytiin heinäkuussa 1914 Kreikalle, jonka laivastossa se oli aina uppoamiseensa huhtikuussa 1941 saakka.